**Privātuma paziņojums Pavasara putnu būrīšu talkas pasākumam**

SIA “Rīgas meži” (turpmāk – Uzņēmums) Pavasara putnu būrīšu talkas pasākums, kas norisināsies 2024.gada 3.martā, plkst. 11.00 – 13.00, Anniņmuižas mežā, iepretim Bitera ielai, Rīgā, uz kuru esat aicināti, plānots kā publisks pasākums.

Tā laikā tiks veikta fotografēšana un filmēšana. Tādējādi pasākumā un pēc tā var tikt veikta Jūsu, kā pasākuma dalībnieka, personas datu (tajā skaitā, sejas attēla) apstrāde. Fotografēšanas un filmēšanas rezultātā tiks iegūti, glabāti un publiskoti pasākuma dalībnieku foto attēli un video ieraksti, kuros individuāli vai grupā redzamas un / vai dzirdamas personas, kas piedalās pasākumā. Gadījumā, ja sniegsiet interviju medijiem, papildus var tikt apstrādāti Jūsu personas dati – vārds, uzvārds, amats, darba vietas nosaukums.

Foto attēli un video ieraksti var tikt nodoti pasākumā iesaistītajiem dalībniekiem un organizācijām, tie var tikt publicēti medijos, SIA “Rīgas meži”, Rīgas valstspilsētas pašvaldības un citu pasākuma dalībnieku tīmekļa vietnēs un / vai sociālās saziņas platformās.

Šīs personas datu apstrādes nolūks ir Uzņēmuma komunikācija ar sabiedrību (sabiedrības informēšana).

Personas datu apstrādes tiesiskais pamats ir Uzņēmuma leģitīmās intereses, tajā skaitā sabiedrības informēšana un iesaiste nozīmīgās Uzņēmuma darbības jomās.

Šīs apstrādes nolūka ietvaros nepubliskotie personas dati tiks glabāti piecus gadus pēc pasākuma noslēguma. Savukārt publiskotie dati būs publiski pieejami bez termiņa ierobežojuma.

Jums ir brīva izvēle piedalīties publiskajā pasākumā. Gadījumā, ja Jums ir iebildumi pret minēto personas datu apstrādi, Uzņēmums nevar nodrošināt Jūsu dalību pasākumā, neapstrādājot Jūsu personas datus iepriekšminētajā veidā.

Personas dati tiks apstrādāti, ievērojot Vispārīgo datu aizsardzības regulu. Saskaņā ar Vispārīgajā datu aizsardzības regulā noteiktajiem gadījumiem pasākuma dalībnieki ir tiesīgi pieprasīt Uzņēmumam piekļuvi to personas datiem, datu labošanu vai dzēšanu, apstrādes ierobežošanu, iebilst pret apstrādi, pieprasīt datu pārnesamību, kā arī iesniegt sūdzību Datu valsts inspekcijai gadījumā, ja Uzņēmums pārkāpj Vispārīgās datu aizsardzības regulas noteikumus. Datu valsts inspekcijas kontaktinformācija: Elijas iela 17, Rīga; tālrunis: 67223131, e-pasta adrese: pasts@dvi.gov.lv.

Datu apstrādes pārzinis: SIA “Rīgas meži”, reģistrācijas nr. 40003982628, juridiskā adrese: O. Vācieša iela 6, k-1, Rīga, LV-1004, e-pasta adrese personas datu apstrādes jautājumos: dati@rigasmezi.lv.

Privātuma paziņojums sagatavots: 28.02.2024.